《寄旋庵都寺》
明代·释今摩

春叶聊将寄远怀，秋云留取覆空斋。怜予抱病埋匡岳，念汝情深在海涯。

石坐定忘潮到脚，人来应对月西阶。每从庾岭僧归寺，尽说辛勤费草鞋。

作者简介：今摩（一六二八—一六九八），字诃衍。番禺人。俗姓曾，名琮。天然函是禅师子。诸生。明桂王永历四年（一六五〇）受具雷峰，清圣祖康熙三十七年示寂。事见清宣统《番禺县续志》卷二七。